CELEX: 32009D0428
Language: sl
Date: 2009-06-04 00:00:00
Title: 2009/428/ES: Odločba Komisije z dne 4. junija 2009 o spremembi Priloge k Direktivi 2002/95/ES Evropskega parlamenta in Sveta glede izjeme pri uporabi svinca kot nečistoče v Faradayevih rotatorjih RIG, ki se uporabljajo v komunikacijskih sistemih z optičnimi vlakni, zaradi prilagoditve tehničnemu napredku (notificirano pod dokumentarno številko C(2009) 4165) (Besedilo velja za EGP)

5.6.2009   
            
            
               SL
            
            
               Uradni list Evropske unije
            
            
               L 139/32
            
         
      ODLOČBA KOMISIJE
   
   z dne 4. junija 2009
   o spremembi Priloge k Direktivi 2002/95/ES Evropskega parlamenta in Sveta glede izjeme pri uporabi svinca kot nečistoče v Faradayevih rotatorjih RIG, ki se uporabljajo v komunikacijskih sistemih z optičnimi vlakni, zaradi prilagoditve tehničnemu napredku
   (notificirano pod dokumentarno številko C(2009) 4165)
   (Besedilo velja za EGP)
   (2009/428/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 2002/95/ES Evropskega parlamenta in Sveta z dne 27. januarja 2003 o omejevanju uporabe nekaterih nevarnih snovi v električni in elektronski opremi (1) ter zlasti člena 5(1)(c) Direktive,
   ob upoštevanju naslednjega:
   
               (1)
            
            
               Komisija mora v skladu z Direktivo 2002/95/ES preučiti izjeme, ki veljajo za nekatere materiale in komponente električne in elektronske opreme iz člena 4(1) navedene direktive.
            
         
               (2)
            
            
               Komisija je opravila zahtevano tehnično in znanstveno oceno in meni, da so Faradayevi rotatorji RIG (redek zemeljski železov granat), ki izpolnjujejo zahteve glede največjih vrednosti koncentracij, določenih v Direktivi 2002/95/ES, trenutno na voljo in da je treba izjemo, odobreno v zvezi s tem, preučiti.
            
         
               (3)
            
            
               Direktivo 2002/95/ES je zato treba ustrezno spremeniti.
            
         
               (4)
            
            
               Komisija se je v skladu s členom 5(2) Direktive 2002/95/ES posvetovala z ustreznimi stranmi. Med posvetovanjem se je pokazalo, da je treba proizvajalcem zagotoviti dovolj časa, da lahko ustrezno kvalificirajo Faradayeve rotatorje RIG, da so v skladu z omejitvijo svinca, kot je določeno v Direktivi 2002/95/ES. Zato je treba zagotoviti, da posledice nadomestitve za zdravje ali varnost potrošnikov ne presegajo prednosti nadomestitve za okolje, zdravje ali varnost potrošnikov, zlasti v opremi, pomembni za varnost, kot so komunikacijski sistemi.
            
         
               (5)
            
            
               Ukrepi, predvideni s to odločbo, so v skladu z mnenjem odbora, ustanovljenega v skladu s členom 18 Direktive 2006/12/ES Evropskega parlamenta in Sveta (2) –
            
         SPREJELA NASLEDNJO ODLOČBO:
   Člen 1
   Priloga k Direktivi 2002/95/ES se spremeni, kakor je navedeno v Prilogi k tej odločbi.
   Člen 2
   Ta odločba je naslovljena na države članice.
   
      V Bruslju, 4. junija 2009
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 37, 13.2.2003, str. 19.
   
      (2)  UL L 114, 27.4.2006, str. 9.
   
      PRILOGA
      V Prilogi k Direktivi 2002/95/ES se točka 22 nadomesti z naslednjim:
      
         
                     „22.
                  
                  
                     Svinec kot nečistoča v Faradayevih rotatorjih RIG (redek zemeljski železov granat), ki se uporabljajo v komunikacijskih sistemih z optičnimi vlakni, do 31. decembra 2009.“